آمریکا بیرلشمیش دؤولتلرینین ۱۱ سپتامبر حادثه‌لرین‌دن سونرا باشلاتدیغی "ترورا قارشی کۆره‌سل ساواش" سیاستی چرچیوه‌سینده آچیلان گوانتانامو حبس‌خاناسی، قورولوشونون ۲۱.جی ایلینده یئنه مدتی قورولوشلارینین تنقیدی ایله قارشی قارشیادیر.
آمریکا بیرلشمیش دؤولتلری ایچینده و اولوسلارآراسی صحنه‌ده فعالیت گؤستره‌ن ۱۵۰دن چوخ مدنی قورولوش، آمریکا بیرلشمیش دؤولتلری باشقانی جو بایدنه مکتوب گؤندره‌رک گوانتانامو حبس‌خاناسینین تئز بیر زاماندا باغلانماسی چاغریسی ائتدی.
مکتوبدا: "گوانتانامو، آمریکا بیرلشمیش دؤولتلرینین اوزون مدت‌دیر وطنداشی اولسون و یا اولماسین، فرقلی توپلولوقلاری ییخیجی نتیجه‌لری اولاجاق شکیلده گۆونلیک تهدیدی اولاراق گؤردوگو گئرچگینی مجسم حالا گتیریر" دگرلندیرمه‌سی وئریلدی.
گوانتانامو حبس‌خاناسینین قانونی محدودیتلردن قاچماق اوچون اؤزل اولاراق قورولدوغو خاطیرلادیلان مکتوب‌دا:
"گوانتانامو، عرقی آیریملاری و غرقچی‌لیغی داها گئنیش شکیل‌ده ساغلاملاشدیران و علاوه حاق پوزونتولارینی آسانلاشدیرما ریسکی داشیییر" دئییلدی.
مکتوب‌دا، آمریکا بیرلشمیش دؤولتلرینین بؤیوک ضررلره یول آچان ۱۱ سپتامبر سالدیریلارین‌دان سونرا گۆونلیک یاناشمالاریندا کؤکلو بیر دییشیکلیک ائدیلمه واختینین چوخ‌دان گئچدیگی وورغولاناراق، بایدنه، گوانتانامو حبس‌خاناسینین داها چوخ گئجیکمه‌دن باغلانماسی اوچون حرکته گئچمه‌سی چاغریسی ائدیلدی.
دیگر طرف‌دن، اولوسلارآراسی عفو هؤرگوتو، آمریکا بیرلشمیش دؤولتلرینین اینسان حاقلاری ایله گۆونلیک مودورو دافنه ائویاتار ،گوانتانامودا داوام ائد‌ن سۆره‌سیز گؤزآلتینین "حقوقون اۆستولوگونون ترک ائدیلمه‌سینین بیر نومونه‌سی" حالینا گلدیگینی بیلدیررک،
"هله ده اورادا ساخلانیلان ۳۵ محکومون ایندیه قدر محکمه‌یه چیخاریلمادان گؤزآلتیندا اولماسی بیر کابوسدور" آچیقلاماسی وئردی.
کوبانین گوانتانامو کؤرفزینده اولان حبس‌خانا، آمریکا بیرلشمیش دؤولتلرینین ۱۱ سپتامبر هسالدیریلارین‌دان سونرا باشلاتدیغی "ترورا قارشی کۆره‌سل ساواش" سیاستی نتیجه‌سین‌ده قورولموشدو.
۱۱ سپتامبر ۲۰۰۱-جی ایلده ترور هؤرگوتو "القاعده"یه منسوب تروریستلر طرفیندن قاچیریلان ایکی یولچو اوچاغی، نیویورک‌داکی دونیا تیجارت مرکزینه چارپمیش، میدانا گلن پاتلامالار نتیجه‌سین‌ده هر ایکی بورج چؤکموشدو. اوچونجو بیر اوچاق، واشینگن‌داکی پنتاگون بیناسینا چارپمیشدی. سالدیریلاردا ۲۹۷۸ نفر حیاتینی ایتیرمیشدی.
آمریکا بیرلشمیش دؤولتلری بو حادثه‌دن سونرا "ترورا قارشی کۆره‌سل ساواش" باشلاتمیشدی.
